उपन्यासकार तथा एक जीवंत पुरुष थे अज्ञेय : कुलपति
एचपीयूनिवर्सिटी के हिंदी विभाग में मंगलवार को कवि उपन्यासकार अज्ञेय की 106वीं जयंती के उपलक्ष्य पर एक कार्यक्रम आयोजित किया गया। इसमें मुख्यातिथि कुलपति प्रो. एडीएन वाजपेयी थे। कुलपति ने कहा कि अज्ञेय एक महान कवि, उपन्यासकार तथा समाज के एक जीवंत पुरुष थे। वह आधुनिक युग के महान कवि थे। उन्होंने अपने लेखन से समाज को रूढ़िवादी जकड़न से स्वतंत्र करने का भरसक प्रयास किया।
अज्ञेय जेल भी गए, इसके बावजूद उन्होंने साहित्य की संरचना की तथा प्रतीक नामक पत्रिका का भी संपादन किया। उन्होंने अपनी साहित्यिक रचनाओं से नई परंपराओं को जन्म दिया। प्रो. वाजपेयी ने कहा कि उनका व्यक्तिगत जीवन बहुत उदार था।
अज्ञेय ने समाज की विसंगतियों तथा विकृतियों पर भी लिखा जिससे की उन्हें एक आधुनिक कवि के रूप में जाना जाता है। उन्होंने अपने साहित्य सृजन में प्रेम प्रसंग की विस्तृत रूप से संरचना की। इस अवसर पर प्रति-कुलपति आचार्य राजेंद्र सिंह चौहान ने कहा कि इस तरह के कार्यक्रम विश्वविद्यालय के विभागों में बहुत जरूरी है। जिससे छात्रों को बहुत उच्च साहित्य के बारे में सीखने को मिलता है।
आयोजनके लिए केलेंडर किया तैयार: भल्ला
इसअवसर पर हिंदी विभाग की विभागाध्यक्ष प्रो. सरस्वती भल्ला ने विभाग की विभिन्न गतिविधियों पर प्रकाश डाला तथा कहा कि विभाग इस तरह की संगोष्ठियों का आरंभ कर रहा है। इसकी शुरूआत अज्ञेय जयंती से हुई है।
उन्होंने कहा कि भविष्य के लिए विभाग ने इस तरह की संगोष्ठियों के आयोजन हेतु एक केलेंडर भी तैयार कर लिया है। इस अवसर पर अधिष्ठाता अध्ययन प्रो. गिरिजा शर्मा ने कहा कि साहित्य के ज्ञान को छात्रों को गहराई से ग्रहण करना चाहिए। इसी के मूल में ही शिक्षा का आधार जुड़ा होता है।
इस अवसर पर अधिष्ठाता छात्र कल्याण प्रो.संजीव कुमार महाजन, शोध छात्र तथा विभाग के छात्र उपस्थित थे। इस कार्यक्रम का संचालन हिंदी विभाग के सहायक आचार्य डाॅ. भवानी सिंह ने किया तथा सभी अतिथियों का धन्यवाद भी किया।
हिंदी विभाग में आयोजित संगोष्ठी में उपस्थित कुलपति प्रो. एडीएन वाजपेयी अन्य।
hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva